Test sinovlarida noto‘g‘ri tuzilgan savol tushib qolsa qanday yo‘l tutilishi ma'lum qilindi

Kirish imtihonlarida noto‘g‘ri savol tushgan taqdirda masala mutaxassislar tomonidan o‘rganilib, savol chindan ham noto‘g‘ri berilgan bo‘lsa, unga ball qo‘shib beriladi. Bu haqda DTM boshqarma boshlig‘i Bekzod Toshpo‘latov Kun.uz muxbiriga ma'lum qildi.
«Noto‘g‘ri savol tushgan taqdirda test yakuniga qadar e'tirozlar varaqasida qayd etish mumkin. Masala mutaxassislar tomonidan o‘sha joyning o‘zida hal qilinadi va savol chindan ham noto‘g‘ri berilgan bo‘lsa, unga ball qo‘shib beriladi», dedi u.
B.Toshpo‘latov abituriyent test sinovlari chog‘ida hayajonda bo‘lishi va bu haqda o‘z vaqtida ogohlantirishga ulgurmay qolganda qanday yo‘l tutilishi haqida ham aytib o‘tdi.
«Bu holatda savollar kitobchasidan noto‘g‘ri savol o‘rin olgan abituriyent uchun qo‘shimcha kvota ajratiladi», degan u.